इसके पीछे की सोच बहुत ही साधारण थी क्योंकि इस तरह की कोई वेबसाइट हिंदी भाषियों के लिए उपलब्ध नहीं थी. इसलिए मुझे लगा कि वो ऐसी जरूरत है, जिसे पूरा करना चाहिए. इसीलिए मैंने साल 2006 में इस परियोजना की शुरुआत की. इस पर युवाओं की प्रतिक्रिया बहुत ही अच्छी रही, विशेष रूप से युवाओं की तरफ से हमें बहुत समर्थन मिला. एक वजह बताई जाती थी कि हम पढ़ना चाहते हैं लेकिन किताबें उपलब्ध नही हैं. तो कविता कोश ने इस समस्या का निराकरण किया. हमने देखा कि युवा मेट्रो ट्रेन में सफर करते हुए अपने मोबाइल फोन में हिंदी कविता पढ़ते थे.